સામાન્ય જનતા તેમજ કાયમી અપડાઉન કરતા વિદ્યાર્થીઓ, ધંધાર્થીઓ કે રોજગાર વાંચ્છુઓ એક ગામથી બીજા ગામ અપડાઉન કરતા હોય તેના માટે એકમાત્ર આધાર રેલ સુવિધા છે પરંતુ થોડા સમય પહેલાં સિઝન પાસ માટે એક નિર્ણય કરવામાં આવેલ કે અમુક ટ્રેનોમાં આ પાસ નહીં ચાલી શકે તેવા ફતવાની સામે જૂનાગઢ અને સોરઠ પંથકમાંથી અપડાઉન કરતા સિઝન પાસ ધારકો તેમજ પ્રજાજનોમાં રોષ જોવા મળે છે અને અપડાઉન કરવા માટે તેઓને ભારે મુશ્કેલી પણ પડી રહી છે ત્યારે સૌરાષ્ટ્રના રેલવેના તમામ સિઝન પાસ ધારકો તેમજ પ્રજાજનોએ રેલવે સમિતિ શાપુર-સોરઠ અંતર્ગત મહેન્દ્રકુમાર રતિલાલ કારિયાનાં પ્રમુખ સ્થાને રેલવે વિભાગના અધિકારીઓને એક આવેદનપત્ર પાઠવવામાં આવ્યું હતું.